Diari Oficial de la Generalitat Valenciana


Sumari del DOGV 1243, del 13-02-1990 (1990/816544)

RESOLUCIÓ de 15 de gener de 1990, de la Direcció General d'Ordenació i Innovació Educativa, per la qual es dicten instruccions per a la limitació en el consum de tabac als centres escolars públics de nivells no universitaris.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1243

Data del DOGV
:   13-02-1990

Secció del DOGV
:   ALTRES DISPOSICIONS

Número del document
:   1990/816544


Data del document
:   15-01-1990

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 15 de gener de 1990, de la Direcció General d'Ordenació i Innovació Educativa, per què es dicten instruccions per a la limitació en el consum de tabac als centres escolars públics no universitaris.  
El Reial Decret 192/1988 de 4 de març (BOE del dia 9), estableix, en l'article 8.4, que «Als centres docents es permetrà fumar exclusivament a les àrees expressament reservades amb aquest fi per l'òrgan de direcció, les quals no podran ser en cap cas de convivència entre professors i alumnes, cas que siguen menors de setze anys».  
Tot i que l'article esmentat faculta la direcció del centre a determinar aquestes zones, sembla oportú dictar unes instruccions de caràcter general que servesquen de març permanent a les que, amb caràcter concret, adopte cada director de centre en funció de les peculiaritats de l?edifici.  
Així la Direcció General d'Ordenació i Innovació Educativa dicta les instruccions següents:  
Primer. Segons que disposa l'article 8.4 del Reial Decret 192/1988 de 4 de març (BOE del dia 9), la direcció del centre, d'acord amb el consell escolar, determinarà les àrees o zones del centre en què s'autoritze fumar. Aquestes zones hauran de tenir una ventilació adequada i seran, si de cos, diferents de les referides en l'apartat segon.  
Segon. Seran zones expressament prohibides: les aules, laboratoris, sales d'estudi, biblioteques, gimnasos, seminaris, salons d'actes, oficines d'atenció directa al públic, corredors i distribuïdors d'accessos, tant en període lectiu com no lectiu.  
Tercer. La Determinació de les àrees o zones en què s'autoritze o es vede el consum de tabac s'ha d'integrar en el reglament de règim intern dels centres, i s'ha de publicar mitjançant el procediment que cada centre considere oportú i tant els alumnes com els professors i la resta de personal del centre han de conéixer la motivació fonamental del Reial Decret 192/1988 i de l?Ordre de 15 de gener de 1990 de la Conselleria de Cultura, Educació i Ciència, dels quals són conseqüència aquestes instruccions, concretades en el risc que el consum de tabac suposa per a la salut.  
Quart. Abans del començament del curs escolar 1990-1991, cada centre haurà d'establir la seua pròpia normativa en el marc d'aquestes instruccions.  
València, 15 de gener de 1990.   
El Director General d'Ordenació i Innovació Educativa: Baltasar Vives i Moncho.